Brandstofpryse styg weerArgieffoto. Die departement het in ŉ verklaring gesê 93-oktaan-petrol sal met 25c per liter styg, terwyl die prys van 95-oktaan-petrol met 29c per liter sal styg. Die prys van albei grade diesel sal met 42c per liter styg, terwyl paraffien 39c per liter meer sal kos. Die maksimum kleinhandelprys van gas sal met 39c per kg styg. Die departement het gesê gemiddelde internasionale brandstofpryse het gestyg tydens die periode onder hersiening. “Die rand het ook verswak teenoor die Amerikaanse dollar.” Die prys van petrol het op 5 September met 67c per liter gestyg, diesel met 44c en paraffien se prys het met 49c per liter gestyg.